La formació del professorat és un recurs que ha de contribuir a la millora dels projectes educatius dels centres i a l'enfortiment de les competències professionals del professorat.
En aquest espai hi trobareu recursos i informacions sobre les activitats formatives pel que fa el tractament de la diversitat cultural dels centres.
DEIC - Educació Intercultural: Fonaments teòrics i aplicació en els centres educatius
El Departament d'Educació ofereix aquest Curs telemàtic, de 45 hores, adreçat a docents d'Educació Infantil, Primària i Secundària i personal de Serveis Educatius, amb la finalitat de introduir el professorat en la perspectiva intercultural i en la seva aplicació educativa.
Aplicatiu de Convivència: Educació Intercultural
En aquest document elaborat pel Departament d'Educació, trobareu orientacions i recursos distribuïts per àmbits (centre, aula, entorn) sobre interculturalitat als centres educatius (ps. 39-48).
Dispositiu formatiu en interculturalitat per a tècnics LIC
El Departament d'Educació, posa a disposició dels assessors en Llengua, Interculturalitat i Cohesió social, un mòdul formatiu, dissenyat per potenciar la competència intercultural en els centres i en el qual s'hi presenten aspectes teòrics, recursos, elements pràctics i propostes organitzatives, pedagògiques i en clau comunitària.
Equips d'assessorament en llengua i cohesió social (ELIC)
El Departament d'Educació ofereix als Centres Educatius els equips d'assessorament i orientació en llengua, interculturalitat i cohesió social (ELIC) que donen suport al professorat en l'atenció a la diversitat relacionada amb l'alumnat, especialment procedent de la immigració i/o amb l'alumnat amb risc d'exclusió social, en l'àmbit dels centres educatius i els plans educatius d'entorn.
Els ELIC formen part dels serveis educatius de zona (SEZ).
Projectes que impulsen als centres educatius:
Línies de formació 2019-2020 del Departament d'Educació
El Comitè Formació del Departament d'Educació va aprovar les línees de formació de cara el curs 2019-2020 on s'iclouen el treball d'intercentres:
El PEE de Guissona du a terme una experiència de treball en xarxa en la que diferents entitats del municipi es coordinen per tal d'organitzar una jornada que pretén contribuir a la cohesió social mitjançant l'educació intercultural, el foment de la convivència i l'ús de la llengua catalana.
El Consorci de Normalització Lingüística i el Servei de Mediació duem a terme aquest projecte per visibilitzar la diversitat de referents esportius al nostre entorn, al mateix temps que s'afavoreix una visió positiva de les diferents cultures tot trencant amb prejudicis i estereotips.
"El Grup de Recerca d'Anàlisi Social i Educativa, vinculat a la Universitat de Lleida, ha realitzat una investigació on s'analitzen actuacions realitzades a centres d'educació infantil i primària de Catalunya i on es constata la pluralitat del seu desenvolupament pràctic, s'identifiquen els factors més influents en els discursos i pràctiques interculturals en l'educació i com aquestes afecten a l'equitat".
Bones pràctiques Projecte de Convivència.
El Departament d'Educació divulga en el Projecte de Convivència bones pràctiques que centres educatius i entitats realitzen al voltant de l'Educació Intercultural.
Pràctiques compartides dels Plans educatius d'entorn
El Departament d'Educació recull i divulga pràctiques educatives que s'han realitzat en els plans educatius d'entorn, organitzades per línies d'intervenció.
En aquest document publicat pel Departament d'Educació, es pot trobar un recull de diverses experiències (p.
65-113) al voltant de l'aula d'acollida, concebuda com un espai obert, flexible i dinàmic per atendre l'alumnat nouvingut.
Alumnat nouvingut: experiències
En aquest apartat de la XTEC trobareu experiències educatives amb alumnat nouvingut d'educació primària i secundària, entre les quals destaquen les activitats d'expressió oral a l'etapa d'educació infantil en aules de gran diversitat lingüística i les d'integració a l'aula ordinària per a l'alumnat de secundària.